รมช.คลัง ยัน ประมูลท่อส่งน้ำอีอีซี 2.5 หมื่นล้าน โปร่งใส
"สันติ" ยัน "วงษ์สยาม" ชนะประมูลท่อส่งน้ำอีอีซี ให้ตอบแทนรัฐสูง 2.5 หมื่นล้าน เตรียมสอบผู้แพ้ที่ผ่านมา 30 ปี ทำไมถึงให้ผลตอบแทนรัฐแค่ 552 ล้านบาท
3 พ.ค. 2565

นายสันติ พร้อมพัฒน์ รมช.คลัง เปิดเผยว่า กรณีบริษัท วงษ์สยามก่อสร้าง จำกัด ได้สัมปทานโครงการบริหารและดำเนินกิจการท่องส่งน้ำสายหลักในภาคตะวันออก(EEC) มีการดำเนินการประมูลที่ถูกต้อง ซึ่งได้เสอนให้ผลประโยชน์รัฐตลอดอายุสัมปทาน 30 ปี จำนวน 25,600 ล้านบาท สูงกว่า บริษัท อีสท์วอเตอร์ จำกัด (มหาชน) ที่แพ้ประมูลที่เสนอได้ให้ประโยชน์กับรัฐในระยะเวลา 30 ปี จำนวน 24,000 ล้านบาทอย่างไรก็ตาม กรมธนารักษ์ กระทรวงการคลัง จะไปตรวจสอบข้อมูลการประมูลอีกครั้ง เพื่อให้เกิดความเข้าใจมากขึ้น เพราะที่ผ่านมามีการให้ข้อมูลที่อาจเกิดความเข้าใจที่คลาดเคลื่อนไปจากข้อเท็จจริง"ตลอด 30 ปีที่ผ่านมา บริษัทที่ได้รับสัมปทานก่อนหน้าจ่ายผลประโยชน์ให้กับรัฐ 552 ล้านบาท เมื่อกรมธนารักษ์เปิดประมูลใหม่ บริษัทที่ชนะให้ผลประโยชน์กับรัฐ 25,000 ล้านบาท แตกต่างจากสัมปทานมากกว่ากี่เท่าจนคำนวณไม่ถูก ซึ่งต้องถามบริษัทที่แพ้ประมูลว่า ในอดีต 30 ปีที่ผ่านมาเงินไปไหน ซึ่งเป็นข้อสำคัญที่เราไปตรวจสอบ" นายสันติ กล่าว